Τίσανδρος (ολυμπιονίκης)

Ο Τίσανδρος (6ος αιώνας π.Χ.) του Κλεόκριτου ή Τείσανδρος,  ήταν αρχαίος Έλληνας αθλητής από τη Νάξο της Σικελίας, στεφόμενος 4 φορές ολυμπιονίκης στο αγώνισμα της πυγμαχίας στους 52ους αγώνες (572 π.Χ.), 53ους (568 π.Χ.), 54ους (564 π.Χ.), και 55ους (560 π.Χ.) ολυμπιακούς αγώνες της αρχαιότητας, καθώς και 4 φορές στα Πύθια.Παυσανίας, Ελλάδος Περιήγησης, 6.13.8 - perseus.tufts.edu  - Google books

Ο ιστορικός του 2ου αιώνα μ.Χ. Παυσανίας αναφέρει πως δεν είναι γνωστό αν ο Τίσανδρος είχε στεφθεί επίσης νικητής στα Ίσθμια και στα Νέμεα, καθώς κατά την εποχή του Τίσανδρου δεν κρατούνταν υπομνήματα για τους νικητές στις διοργανώσεις αυτές, ενώ, ο φιλόσοφος του 3ου αιώνα μ.Χ. Φλάβιος Φιλόστρατος, περιγράφοντας τις μεθόδους προπόνησης των ολυμπιονικών στο έργο του Γυμναστικά αναφέρει πως Ο Τίσανδρος γυμναζόταν με το να κολυμπά στη θάλασσα και στα ποτάμια της Νάξου.Φλάβιος Φιλόστρατος, Γυμναστικός, 43 - perseus.tufts.eduΑναφορά στον Τίσανδρο και τη δόξα που συνόδευε το όνομα του γίνεται και από τον Πίνδαρο σε μια από τις Ίσθμιες ωδές του.

Παραπομπές

Κατηγορία:Αρχαίοι Έλληνες Ολυμπιονίκες
Κατηγορία:Πυθιονίκες
Κατηγορία:Αρχαίοι ολυμπιονίκες της πυγμαχίας‎
Κατηγορία:Αρχαίοι ολυμπιονίκες από την Μεγάλη Ελλάδα
Κατηγορία:Αρχαίοι ολυμπιονίκες (6ος αιώνας π.Χ.)